
Parlamentul României

Camera Deputaţilor

	Comisia pentru muncă și protecție socială


	Nr. 4c-10/438
	
	Nr. 4c-9/796

	
	
	


Bucureşti, 14 martie 2022
Către

BIROUL PERMANENT AL CAMEREI DEPUTAŢILOR
Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.17/2021 pentru modificarea şi completarea Legii nr.134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative, trimis Comisiei pentru sănătate şi familie şi Comisiei pentru muncă şi protecţie socială cu adresa nr. PLx 484/2021 din 18 octombrie 2021, pentru dezbatere şi examinare pe fond.

    PREŞEDINTE, 



PREŞEDINTE,

Dr. Nelu TĂTARU


       Adrian SOLOMON

Parlamentul României

Camera Deputaţilor

	Comisia pentru sănătate și familie

	
	Comisia pentru muncă și protecție socială


	Nr. 4c-10/438
	
	Nr. 4c-9/796

	
	
	


Bucureşti, 14 martie 2022
RAPORT COMUN
asupra proiectului de Lege privind aprobarea Ordonanţei Guvernului nr.17/2021 pentru modificarea şi completarea Legii nr.134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative
În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie şi Comisia pentru muncă şi protecţie socială au fost sesizate, prin adresa nr. PLx 484/2021 din 18 octombrie 2021, cu dezbaterea pe fond a  proiectului de  privind aprobarea Ordonanţei Guvernului nr.17/2021 pentru modificarea şi completarea Legii nr.134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative.
Proiectul de lege are ca obiect de reglementare aprobarea Ordonanţei Guvernului nr.17/2021 prin care se reglementează modificarea şi completarea Legii nr.134/2019. Intervenţiile legislative vizează completarea domeniului de activitate al ANMDMR cu activităţile privind autorizarea investigaţiilor clinice pentru dispozitive medicale, evaluarea performanţei pentru dispozitive medicale de diagnostic in vitro, autorizarea studiilor clinice pentru medicamentele de uz uman şi monitorizarea siguranţei medicamentelor de uz uman prin activitatea de farmacovigilenţă, precum şi clarificarea unor aspecte privind structura organizatorică.
La întocmirea prezentului raport comun, comisiile au avut în vedere:

· avizul favorabil al Consiliului Legislativ (nr.716/31.08.2021)

· avizul favorabil al Comisiei pentru administrație publică și amenajarea teritoriului (nr.4c-7/509/03.11.2021)

· avizul favorabil al Comisiei juridice, de disciplină și imunități (nr.4c-13/858/09.11.2021).
Proiectul de lege a fost adoptat de Senat în ședința din 11 octombrie 2021.  
În conformitate cu prevederile Regulamentului Camerei Deputaţilor, republicat, cu modificările şi completările ulterioare, comisiile au dezbătut proiectul de lege în şedinţe separate. 
Membrii Comisiei pentru muncă şi protecţie socială au dezbătut proiectul de lege şi documentele conexe în şedinţele din 22 februarie 2022 şi 10 martie 2022 şi au hotărât, cu majoritate de voturi (3 abţineri), aprobarea proiectului de lege cu amendamente, redate în anexele care fac parte integrantă din raportul comun. 
La lucrări au participat membrii comisiei conform listei de prezenţă.
Membrii Comisiei pentru sănătate și familie au dezbătut  proiectul de lege în şedinţele din 21 decembrie 2021 şi 8 martie 2022 şi au hotărât, cu majoritate de voturi, aprobarea proiectului de lege cu amendamente, redate în anexele care fac parte din prezentul raport comun.
La lucrări şi-au înregistrat prezenţa deputaţii, membri ai comisiei, conform listei de prezenţă.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.
În urma finalizării dezbaterilor, cele două Comisii au hotărât, cu majoritate de voturi, să propună plenului Camerei Deputaţilor adoptarea  proiectului de lege cu amendamente, redate în anexele care fac parte integrantă din prezentul raport comun.
PREŞEDINTE,


       

PREŞEDINTE,
Dr.Nelu TĂTARU 



Adrian SOLOMON
SECRETAR,


              

SECRETAR,
Liviu Ioan BALINT 



Dan-Constantin ȘLINCU  
	Întocmit, 

Şef birou Lidia Vlădescu 

Consultant parlamentar Tudor Apetri
	
	Șef birou Cristina Bologan 

Consilier parlamentar Maria-Rozalia Bucur


ANEXA NR.1
AMENDAMENTE ADMISE

În urma dezbaterilor, Comisiile au hotărât adoptarea proiectului de lege cu următoarele amendamente:
	Nr. crt.
	Text

act normativ de bază
	Text

ordonanţă
	Text

adoptat de Senat
	Text propus de comisii
(autor amendament)
	Motivare

	1. 
	__
	__
	Titlul legii

Lege
privind aprobarea Ordonanţei Guvernului nr.17/2021 pentru modificarea şi completarea Legii nr.134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative

	Nemodificat 
	

	2. 
	__
	__
	Articol unic. - Se aprobă Ordonanţa Guvernului nr.17 din 30 august 2021 pentru modificarea şi completarea Legii nr.134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative, adoptată în temeiul art.I pct.V.3 din Legea nr.195/2021 privind abilitarea Guvernului de a emite ordonanţe, publicată în Monitorul Oficial al României, Partea I, nr.834 din 31 august 2021, cu următoarele modificări şi completări:


	Articol unic. - Se aprobă Ordonanţa Guvernului nr.17 din 30 august 2021 pentru modificarea şi completarea Legii nr.134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative, adoptată în temeiul art.I pct.V.3 din Legea nr.195/2021 privind abilitarea Guvernului de a emite ordonanţe, publicată în Monitorul Oficial al României, Partea I, nr.834 din 31 august 2021, cu modificările ulterioare, cu următoarele modificări şi completări:

Autori: membrii comisiilor

	Pentru respectarea exigențelor impuse de normele de tehnică legislativă.

	3. 
	__
	Titlul ordonanţei

Ordonanţă pentru modificarea şi completarea Legii nr. 134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative


	__
	Nemodificat 
	

	4. 
	__
	Art.I. - Legea nr. 134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative, publicată în Monitorul Oficial al României, Partea I, nr. 587 din 17 iulie 2019, se modifică şi se completează după cum urmează:


	__
	Nemodificat 
	

	5. 
	Art. 2

Domeniul de activitate al ANMDMR constă în:


	1. La articolul 2, după litera h) se introduc trei noi litere, literele h1)-h3), cu următorul cuprins:

"h1) emiterea certificatului de liberă vânzare pentru dispozitivele medicale;
h2) emiterea avizelor de vamă, conform dispoziţiilor art. 12 lit. b) din Ordinul ministrului sănătăţii nr. 1.009/2016 privind înregistrarea dispozitivelor medicale în baza naţională de date, cu modificările şi completările ulterioare;
h3) evaluarea, desemnarea şi monitorizarea organismelor de evaluare a conformităţii în domeniul dispozitivelor medicale;"


	__
	Nemodificat 
	

	6. 
	Art. 2

Domeniul de activitate al ANMDMR constă în:


	2. La articolul 2, după litera i) se introduc trei noi litere, literele j)-l), cu următorul cuprins:

"j) autorizarea investigaţiilor clinice pentru dispozitivele medicale şi evaluarea performanţei pentru dispozitive medicale de diagnostic in vitro;
k) autorizarea studiilor clinice pentru medicamentele de uz uman, precum şi a locului de desfăşurare a acestora;
l) monitorizarea siguranţei medicamentelor de uz uman prin activitatea de farmacovigilenţă."


	__
	Nemodificat 
	

	7. 
	Art. 4

(3) În domeniul medicamentului, ANMDMR are, în conformitate cu prevederile legale, următoarele atribuţii principale:

(…)


	3. La articolul 4 alineatul (3), după punctul 5 se introduce un nou punct, punctul 51, cu următorul cuprins:
"51. efectuează studii privind utilizarea medicamentelor de uz uman;"


	__
	1. La articolul I, punctul 3 se modifică şi va avea următorul cuprins:

«3. La articolul 4 alineatul (3), după punctul 5 se introduc două noi puncte, punctele 51 – 52, cu următorul cuprins:
"51. efectuează studii privind utilizarea medicamentelor de uz uman;

52. analizează şi formulează răspunsuri cu privire la autorizaţia pentru studii clinice;”

Autori: membrii comisiilor

	Pentru respectarea exigențelor impuse de normele de tehnică legislativă.

Preluat de la pct.1 introdus de Senat, pentru o corectă intervenţie legislativă.

	8. 
	Art. 4

(3) În domeniul medicamentului, ANMDMR are, în conformitate cu prevederile legale, următoarele atribuţii principale:

(…)


	__
	1. La articolul I, după punctul 3 se introduce un nou punct, pct.31, cu următorul cuprins:
«31. La articolul 4 alineatul (3), după punctul 51 se introduc patru noi puncte, pct.52–55, cu următorul cuprins:
„52. ANMDM va analiza şi va formula un răspuns cu privire la autorizaţia pentru studii clinice în maximum 30 de zile de la momentul depunerii documentaţiei;

53. Dacă autorizaţia de studiu clinic nu a fost formulată în intervalul de timp prevăzut la punctul 52, atunci intervine acordul tacit;
54.  ANMDM are obligaţia de a evalua şi răspunde în termen de maxim 15 zile la orice solicitare a unui medic curant în vederea utilizării unui medicament care nu are APP, dar care face dovada eficacităţii în contextul unor boli ameninţătoare de viaţă, sau al căror tratament nu este satisfăcător prin utilizarea schemelor care au autorizaţie de punere pe piaţă, sau respectiv a unor boli pentru care nu există încă APP pentru nici un tip de tratament;

55.
În contextul în care în termenul menţionat la puctul 54, ANMDM nu răspunde solicitării, se aplică acceptul tacit;”»

	Punctul 1 se elimină.

Autori: membrii comisiilor 
	Pct.52 s-a preluat în reformularea pct.3 din ordonanţă, pentru o corectă intervenţie legislativă.

Tot pentru respectarea exigențelor impuse de normele de tehnică legislativă, celelalte puncte introduse de Senat fac obiectul a două alineate noi, introduse la pct.2 în legea de aprobare.



	9. 
	Art. 4

(3) În domeniul medicamentului, ANMDMR are, în conformitate cu prevederile legale, următoarele atribuţii principale:

(…)


	4. La articolul 4 alineatul (3), punctele 7, 19, 21 şi 22 se modifică şi vor avea următorul cuprins:

"7. organizează şi controlează activitatea de farmacovigilenţă, elaborează informări privind activitatea de farmacovigilenţă;

..............................
19. desfăşoară alte activităţi specifice domeniului său de activitate, dispuse de Ministerul Sănătăţii;

................................

21. eliberează autorizaţia de distribuţie angro pentru distribuitori angro de medicamente de uz uman, pe baza raportului favorabil de inspecţie întocmit de inspectorii ANMDMR, precum şi certificatul privind conformitatea cu buna practică de distribuţie angro;

22. eliberează autorizaţia de fabricaţie pentru fabricanţi/importatori români de medicamente de uz uman/medicamente de uz uman pentru investigaţie clinică, pe baza raportului favorabil de inspecţie întocmit de inspectorii ANMDMR, precum şi certificatul privind conformitatea cu buna practică de fabricaţie;"


	__
	Nemodificat 
	

	10. 
	Art. 4

(3) În domeniul medicamentului, ANMDMR are, în conformitate cu prevederile legale, următoarele atribuţii principale:

(…)


	5. La articolul 4 alineatul (3), după punctul 29 se introduc trei noi puncte, punctele 291-293, cu următorul cuprins:

"291. desfăşoară activităţi cu privire la înregistrarea fabricanţilor, importatorilor şi distribuitorilor de substanţe active care vor fi utilizate ca materii prime pentru medicamentele de uz uman;
292. eliberează solicitanţilor avize de donaţii de medicamente de uz uman;
293. decide, după caz, suspendarea, retragerea autorizaţiilor de fabricaţie/certificatelor privind conformitatea cu buna practică de fabricaţie, autorizaţiilor de distribuţie angro/certificatelor de bună practică de distribuţie, certificatelor de bună practică de laborator, certificatelor care atestă calitatea de persoană calificată;"


	__
	Nemodificat 
	

	11. 
	Art. 4

(3) În domeniul medicamentului, ANMDMR are, în conformitate cu prevederile legale, următoarele atribuţii principale:

(…)


	6. La articolul 4 alineatul (3), punctul 34 se modifică şi va avea următorul cuprins:

"34. întreprinde demersurile legale în vederea asigurării în permanenţă de către deţinătorul autorizaţiei de punere pe piaţă/ reprezentantul deţinătorului autorizaţiei de punere pe piaţă şi distribuitorul angro a unei game adecvate de medicamente care să răspundă necesităţilor pacienţilor;"


	__
	Nemodificat 
	

	12. 
	Art. 4

(3) În domeniul medicamentului, ANMDMR are, în conformitate cu prevederile legale, următoarele atribuţii principale:

(…)


	7. La articolul 4 alineatul (3), după punctul 36 se introduc două noi puncte, punctele 37 şi 38, cu următorul cuprins:

"37. întreprinde demersurile legale în vederea prevenirii sau atenuării deficitului în aprovizionarea de medicamente;
38. asigură cooperarea administrativă cu autorităţile competente din statele membre ale Uniunii Europene, referitor la prestarea serviciilor în domeniul medicamentului de uz uman, prin intermediul Ministerului Sănătăţii şi al sistemului de informare al pieţei interne - IMI, instituit de Comisia Europeană."


	2. La articolul I punctul 7, punctul 37 al alineatului (3) al articolului 4 se modifică şi va avea următorul cuprins:

„37. întreprinde demersurile legale în vederea prevenirii sau atenuării deficitului în aprovizionarea de medicamente prin compania Ministerului Sănătăţii - UNIFARM, care este derobată de aplicarea Legii nr.98/2016 privind achiziţiile publice, cu modificările şi completările ulterioare, precum şi prin alte modalităţi legale;”
	Nemodificat
Autori: membrii comisiilor

	Atribuțiile UNIFARM sunt acelea de a asigura nevoile speciale pentru medicamente care nu se găsesc pe piata din Romania, pe baza nevoilor stabilite de comisiile de specialitate ale ministerului sănătății

Aceste medicamente pentru nevoi speciale sunt de multe ori pentru boli rare, ]n cantitati relativ mici, pentru care producătorii sau distribuitorii nu au interes “comercial” de a le aduce in Romania

 Pentru a asigura posibilitatea Unifarm ca și unitate a Statului de a asigura nevoile solicitate de comisiile de specialitate ale MS.



	13. 
	__
	__
	__
	3. La articolul I, după punctul 7 se introduce un nou punct, pct.71, cu următorul cuprins:
«71. La articolul 4, după alineatul (3) se introduc două noi alineate, alin.(31)-(32), cu următorul cuprins:
„(31) În aplicarea pct.52 al alin.(3), ANMDMR va analiza şi va formula un răspuns cu privire la autorizaţia pentru studii clinice în maximum 30 de zile de la data depunerii documentaţiei. Dacă autorizaţia nu a fost formulată în termenul de 30 de zile, intervine acordul tacit.

(32) ANMDMR are obligaţia de a evalua şi de a răspunde în termen de maximum 15 zile la orice solicitare a unui medic curant în vederea utilizării unui medicament care nu are APP, dar care face dovada eficacităţii în contextul unor boli ameninţătoare de viaţă, ori al căror tratament nu este satisfăcător prin utilizarea schemelor care au autorizaţie de punere pe piaţă, sau a unor boli pentru care nu există încă APP pentru nici un tip de tratament. În situaţia în care ANMDMR nu răspunde solicitării în termenul de 15 zile, intervine acordul tacit.”»

Autori: membrii comisiilor

 
	Pentru respectarea exigențelor impuse de normele de tehnică legislativă.

Preluate de la pct.1 introdus de Senat pentru o corectă structurare a legii.


	14. 
	Art.4

(4) În domeniul dispozitivelor medicale, ANMDMR, în conformitate cu prevederile legale, are următoarele atribuţii principale:

(…)
	8. La articolul 4 alineatul (4), după punctul 31 se introduc două noi puncte, punctele 32 şi 33, cu următorul cuprins:

"32. eliberează solicitanţilor avize de donaţii de dispozitive medicale;
33. avizează şi controlează publicitatea la dispozitivele medicale."

	__
	Nemodificat 
	

	15. 
	Art.5. - ANMDMR dispune măsuri adecvate pentru retragerea, interzicerea şi/sau restrângerea introducerii pe piaţă a oricărui produs destinat consumului uman care poate compromite sănătatea şi/sau securitatea consumatorilor.
	9. Articolul 5 se modifică şi va avea următorul cuprins:

"Art.5. - ANMDMR dispune măsuri adecvate pentru retragerea, interzicerea şi/sau restrângerea introducerii pe piaţă a medicamentelor de uz uman şi a dispozitivelor medicale care pot compromite sănătatea şi/sau securitatea consumatorilor."


	__
	Nemodificat 
	

	16. 
	Art.7

(5) Preşedintele ANMDMR este ordonator terţiar de credite şi reprezintă instituţia în relaţiile cu ministerele, cu autorităţile administraţiei publice, cu alte autorităţi şi instituţii publice din ţară sau din străinătate, cu persoane fizice şi juridice, precum şi în justiţie.
(6) Structura organizatorică a ANMDMR este aprobată de preşedinte. În cadrul structurii organizatorice, prin decizie a preşedintelui ANMDMR se pot organiza servicii, birouri, laboratoare şi compartimente, unităţi teritoriale de inspecţie şi/sau control şi de supraveghere a pieţei medicamentelor/de supraveghere a pieţei dispozitivelor medicale/în utilizarea dispozitivelor medicale, de evaluare a unităţilor de tehnică medicală, precum şi de control prin verificarea periodică a dispozitivelor medicale, cu respectarea numărului de posturi maxim aprobat.
	10. La articolul 7, alineatele (5) şi (6) se modifică şi vor avea următorul cuprins:

"(5) Preşedintele ANMDMR este ordonator terţiar de credite şi reprezintă instituţia în relaţiile cu ministerele, cu autorităţile administraţiei publice, cu alte autorităţi şi instituţii publice din ţară sau din străinătate, cu persoane fizice şi juridice, precum şi în justiţie. Preşedintele ANMDMR poate delega, prin decizie, unuia dintre cei 2 vicepreşedinţi exercitarea atribuţiei de ordonator terţiar de credite, precum şi alte atribuţii, în perioada absenţei temporare a acestuia din instituţie, menţionată expres în decizia de delegare.
(6) Structura organizatorică a ANMDMR se aprobă prin ordin al ministrului sănătăţii, la propunerea preşedintelui ANMDMR şi cu avizul consiliului de administraţie. ANMDMR este structurată pe direcţii generale, direcţii, servicii, birouri şi compartimente. În cadrul structurii organizatorice, prin decizie a preşedintelui ANMDMR se pot organiza laboratoare, unităţi teritoriale de inspecţie şi/sau control şi de supraveghere a pieţei medicamentelor/de supraveghere a pieţei dispozitivelor medicale/în utilizarea dispozitivelor medicale, de avizare a activităţilor în domeniul dispozitivelor medicale, precum şi de control prin verificarea periodică a dispozitivelor medicale, cu respectarea numărului de posturi maxim aprobat."


	__
	Nemodificat 
	

	17. 
	__
	11. La articolul 7, după alineatul (5) se introduce un nou alineat, alin.(51), cu următorul cuprins:

"(51) Prin excepţie de la prevederile alin.(5), vicepreşedinţii ANMDMR îndeplinesc calitatea de ordonator terţiar de credite şi reprezentant legal, pe perioada vacanţei funcţiei de preşedinte al ANMDMR sau în situaţia în care acesta se află în imposibilitatea absolută a exercitării atribuţiilor, pentru domeniile de activitate specifice structurilor organizatorice pe care le coordonează, după caz. În situaţia în care este numit un singur vicepreşedinte prin ordin al ministrului sănătăţii, acesta îndeplineşte calitatea de ordonator terţiar de credite şi de reprezentant legal, pe perioada vacanţei funcţiei de preşedinte sau în situaţia în care acesta se află în imposibilitatea absolută a exercitării atribuţiilor."


	__
	Nemodificat 
	

	18. 
	Art.8

(3) Şefii de departamente din cadrul ANMDMR pot participa în calitate de invitaţi la şedinţele consiliului de administraţie, fără drept de vot.
	12. La articolul 8, alineatul (3) se modifică şi va avea următorul cuprins:

"(3) Persoanele care ocupă funcţii de conducere în cadrul ANMDMR pot participa în calitate de invitaţi la şedinţele consiliului de administraţie, la propunerea preşedintelui ANMDMR, fără drept de vot."


	__
	Nemodificat 
	

	19. 
	Art. 9. - Consiliul de administraţie are următoarele atribuţii:


	13. La articolul 9, după litera g) se introduce o nouă literă, lit.h), cu următorul cuprins:

"h) avizează propunerile privind administrarea patrimoniului, în ceea ce priveşte actualizarea situaţiei şi a datelor de identificare ale bunurilor imobile care fac parte din domeniul public al statului şi care se află în administrarea ANMDMR, întreţinerea, asigurarea pazei, protecţiei şi conservarea acestor bunuri."


	__
	Nemodificat 
	

	20. 
	Art. 11. - (1) Consiliul ştiinţific al ANMDMR este constituit prin ordin al ministrului sănătăţii, la propunerea preşedintelui ANMDMR, şi este format din:

a) preşedintele ANMDMR, vicepreşedinţii ANMDMR şi 3 reprezentanţi ai ANMDMR;

b) un reprezentant al facultăţilor de medicină, la propunerea Asociaţiei Universităţilor de Medicină şi Farmacie din România;

c) un reprezentant al facultăţilor de farmacie, la propunerea Asociaţiei Decanilor Facultăţilor de Farmacie din România;

d) un reprezentant al Ministerului Sănătăţii;

e) un reprezentant al Colegiului Farmaciştilor din România;

f) un reprezentant al Colegiului Medicilor din România;

g) un reprezentant al catedrei de bioinginerie medicală din cadrul învăţământului superior medical, la propunerea Asociaţiei Decanilor Facultăţilor de Medicină din România;

h) un reprezentant al catedrei de sănătate publică din cadrul învăţământului superior medical, la propunerea asociaţiilor universităţilor de medicină şi farmacie;

i)un reprezentant al organizaţiilor de pacienţi.

(2) Nominalizarea membrilor prevăzuţi la alin. (1) se face de către reprezentantul legal al instituţiei sau organizaţiei, după caz, pe care o reprezintă, la solicitarea preşedintelui ANMDMR.

(9) Hotărârile consiliului ştiinţific cu caracter normativ se supun aprobării prin ordin al ministrului sănătăţii şi se publică în Monitorul Oficial al României, Partea I; celelalte hotărâri ale consiliului ştiinţific, care nu au caracter normativ, se transmit spre informare ministrului sănătăţii şi se publică pe site-ul ANMDMR.


	14. La articolul 11, alineatele (1), (2) şi (9) se modifică şi vor avea următorul cuprins:

"(1) Consiliul ştiinţific al ANMDMR este constituit prin ordin al ministrului sănătăţii, la propunerea preşedintelui ANMDMR, şi este format din:
a) preşedintele ANMDMR, vicepreşedinţii ANMDMR şi 2 reprezentanţi ai ANMDMR;

b) un reprezentant al facultăţilor de medicină, la propunerea Asociaţiei Universităţilor de Medicină şi Farmacie din România;
c) un reprezentant al facultăţilor de farmacie, la propunerea Asociaţiei Decanilor Facultăţilor de Farmacie din România;

d) un reprezentant propus de Asociaţia Alianţa Universitară G6 - UMF;

e) un reprezentant al Ministerului Sănătăţii;

f) un reprezentant al Colegiului Farmaciştilor din România;

g) un reprezentant al Colegiului Medicilor din România;

h) un reprezentant al Şcolii Naţionale de Sănătate Publică, Management şi Perfecţionare în Domeniul Sanitar.

(2) Nominalizarea membrilor prevăzuţi la alin. (1) se face de către reprezentantul legal al instituţiei sau organizaţiei, după caz, pe care o reprezintă, la solicitarea preşedintelui ANMDMR sau a Ministerului Sănătăţii, după caz.

.................................

(9) Hotărârile consiliului ştiinţific se transmit spre informare ministrului sănătăţii şi se publică pe site-ul ANMDMR."


	__
	Nemodificat 
	

	21. 
	__
	15. La articolul 11, după alineatul (3) se introduce un nou alineat, alin.(31), cu următorul cuprins:

"(31) Persoanele care ocupă funcţii de conducere în cadrul ANMDMR şi un reprezentant al asociaţiilor reprezentative ale industriei farmaceutice şi de dispozitive medicale pot participa în calitate de invitaţi la şedinţele consiliul ştiinţific al ANMDMR, la propunerea preşedintelui consiliului ştiinţific, fără drept de vot."


	3. La articolul I punctul 15, alineatul (31) al articolului 11 se modifică şi va avea următorul cuprins:

„(31) Şedinţele Consiliului ştiinţific al ANMDMR sunt şedinţe publice pentru toate problemele cu caracter general, exceptând cele cu caracter confidenţial, organizate în baza prevederilor Legii nr.52/2003 privind transparenţa decizională în administraţia publică, republicată.”


	Pct. 3 devine pct.4.

Nemodificat 
	Pentru respectarea exigențelor impuse de normele de tehnică legislativă.

	22. 
	Art.17

(2) Veniturile realizate din tarifele încasate în urma prestării de activităţi specifice ale ANMDMR constituie venituri proprii.
	16. La articolul 17, alineatul (2) se modifică şi va avea următorul cuprins:

"(2) Pentru activităţile desfăşurate conform atribuţiilor care îi sunt conferite, ANMDMR percepe tarife, stabilite prin ordin al ministrului sănătăţii. Sumele încasate din tarifele achitate pentru activităţi specifice ale ANMDMR constituie venituri proprii şi pot fi utilizate de la data încasării acestora."

	__
	Nemodificat 
	

	23. 
	Art.18

(3) Consiliul de administraţie al ANMDMR poate aproba, pentru salariaţii ANMDMR, desemnaţi ca titulari sau înlocuitori în Consiliul de administraţie al Agenţiei Europene a Medicamentului (EMA), comitetele ştiinţifice şi grupurile de lucru ale EMA, ale HMA, ale grupului de coordonare (CMDh), ale Directoratului European pentru Calitatea Medicamentelor (EDQM), ale Consiliului Europei, ale Consiliului Uniunii Europene, ale Schemei de cooperare în domeniul inspecţiilor farmaceutice (PIC/S) şi ale Comisiei Europene, precum şi pentru salariaţii nominalizaţi, prin decizie a preşedintelui ANMDMR, să facă parte din echipe mixte, în vederea realizării activităţilor specifice, precum şi pentru salariaţii participanţi în procesul de evaluare-autorizare, supraveghere şi control al medicamentelor de uz uman, tehnologiilor medicale şi dispozitivelor medicale, stimulente financiare lunare, în limita a două salarii minime brute pe ţară, în limita bugetului aprobat, conform art. 193 alin. (61) din Legea nr. 95/2006 privind reforma în domeniul sănătăţii, republicată, cu modificările şi completările ulterioare.
	17. La articolul 18, alineatul (3) se modifică şi va avea următorul cuprins:

"(3) Consiliul de administraţie al ANMDMR poate aproba pentru salariaţii ANMDMR desemnaţi ca titulari sau înlocuitori în Consiliul de administraţie al Agenţiei Europene a Medicamentului, numită în continuare EMA, cu excepţia preşedintelui ANMDMR şi a celor doi vicepreşedinţi, în comitetele ştiinţifice şi grupurile de lucru ale EMA, ale Întâlnirilor şefilor agenţiilor medicamentului, ale grupului de coordonare pentru procedurile de recunoaştere mutuală şi descentralizată, ale Directoratului European pentru Calitatea Medicamentelor, ale Consiliului Europei, ale Consiliului Uniunii Europene, ale Schemei de cooperare în domeniul inspecţiilor farmaceutice şi ale Comisiei Europene şi alte grupuri de lucru din domeniul de activitate al ANMDMR, precum şi pentru salariaţii nominalizaţi, prin decizie a preşedintelui ANMDMR, să facă parte din echipe mixte în vederea realizării activităţilor specifice şi salariaţii participanţi în procesul de evaluare-autorizare, supraveghere şi control al medicamentelor de uz uman, tehnologiilor medicale şi dispozitivelor medicale, stimulente financiare lunare a căror finanţare este asigurată din veniturile proprii ale ANMDMR prevăzute la art.17 alin. (2), în limita a maxim 30% din sumele prevăzute şi realizate cu această destinaţie în bugetul de venituri şi cheltuieli aprobat. Nivelul maxim al sumelor care pot fi acordate lunar unui salariat sub formă de stimulente financiare reprezintă contravaloarea a maximum două salarii de bază minime brute pe ţară, garantate în plată, în vigoare, stabilite în condiţiile prevederilor art.193 alin. (61) din Legea nr. 95/2006 privind reforma în domeniul sănătăţii, republicată, cu modificările şi completările ulterioare."


	__
	Nemodificat 
	

	24. 
	Art.20. - În termen de 30 de zile de la data intrării în vigoare a prezentei legi, Ministerul Sănătăţii elaborează normele de aplicare a dispoziţiilor prevăzute la art. 5 din prezenta lege.

	18. Articolul 20 se abrogă.


	
	Nemodificat 
	

	25. 
	__
	Art. II. - Criteriile şi modul de acordare a stimulentelor financiare prevăzute la art. 18 alin.(3) din Legea nr. 134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative se stabilesc prin hotărâre cu caracter normativ a consiliului de administraţie al ANMDMR, cu consultarea organizaţiilor sindicale legal constituite şi reprezentative sau cu reprezentanţii salariaţilor, după caz, în termen de 30 de zile de la data intrării în vigoare a prezentei ordonanţe.


	__
	Nemodificat 
	

	26. 
	__
	Art. III. - În tot cuprinsul actelor normative în vigoare, sintagma "Agenţia Naţională a Medicamentului şi a Dispozitivelor Medicale" se înlocuieşte cu sintagma "Agenţia Naţională a Medicamentului şi a Dispozitivelor Medicale din România", iar sintagma "ANMDM" se înlocuieşte cu sintagma "ANMDMR".


	__
	Nemodificat 
	

	27. 
	__
	Art. IV. - Legea nr. 134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative, publicată în Monitorul Oficial al României, Partea I, nr. 587 din 17 iulie 2019, cu modificările şi completările din prezenta ordonanţă, va fi republicată în Monitorul Oficial al României, Partea I, dându-se textelor o nouă numerotare.


	__
	Nemodificat 
	

	28. 
	__
	Art. V. - Prin derogare de la prevederile art. 27 alin.(3) din Legea nr. 55/2020 privind unele măsuri pentru prevenirea şi combaterea efectelor pandemiei de COVID-19, se pot desfăşura concursuri pentru ocuparea posturilor şi funcţiilor vacante şi temporar vacante din cadrul instituţiilor şi autorităţilor publice centrale şi locale până la data de 31 decembrie 2021, cu încadrarea în sumele aprobate în bugetul pentru anul 2021.

	__
	Nemodificat 
	Art. V a fost abrogat la data de 24.09.2021  de art. III lit.a) din OUG nr. 103/2021.



ANEXA NR.2

AMENDAMENTE RESPINSE

În urma dezbaterilor, Comisiile au respins următoarele amendamente:

	Nr. crt.
	Text

iniţial
	Text propus

(autor amendament)
	MOTIVARE

1. Argumente susţinere
2. Argumente respingere
	Camera decizională

	1. 
	(forma adoptată de Senat)
2. La articolul I punctul 7, punctul 37 al alineatului (3) al articolului 4 se modifică şi va avea următorul cuprins:

„37. întreprinde demersurile legale în vederea prevenirii sau atenuării deficitului în aprovizionarea de medicamente prin compania Ministerului Sănătăţii - UNIFARM, care este derobată, de aplicarea Legii nr.98/2016 privind achiziţiile publice, cu modificările şi completările ulterioare, precum şi prin alte modalităţi legale;”

	Domnul deputat Cristian Gabriel Seidler propune reformularea textului după cum urmează:

„2. La articolul I punctul 7, punctul 37 al alineatului (3) al articolului 4 se modifică şi va avea următorul cuprins:

„37. întreprinde demersurile legale în vederea prevenirii sau atenuării deficitului în aprovizionarea de medicamente prin compania Ministerului Sănătăţii - UNIFARM, care este derobată, în cazuri urgente și justificate, de aplicarea Legii nr.98/2016 privind achiziţiile publice, cu modificările şi completările ulterioare, precum şi prin alte modalităţi legale;”


	1. -
2. Respins la vot. 
	Camera Deputaţilor

	2. 
	(forma adoptată de Senat)
2. La articolul I punctul 7, punctul 37 al alineatului (3) al articolului 4 se modifică şi va avea următorul cuprins:

„37. întreprinde demersurile legale în vederea prevenirii sau atenuării deficitului în aprovizionarea de medicamente prin compania Ministerului Sănătăţii - UNIFARM, care este derobată, de aplicarea Legii nr.98/2016 privind achiziţiile publice, cu modificările şi completările ulterioare, precum şi prin alte modalităţi legale;”

	Domnul deputat Cristian Gabriel Seidler propune reformularea textului după cum urmează:

„2. La articolul I punctul 7, punctul 37 al alineatului (3) al articolului 4 se modifică şi va avea următorul cuprins:

„37. întreprinde demersurile legale în vederea prevenirii sau atenuării deficitului în aprovizionarea de medicamente prin compania Ministerului Sănătăţii - UNIFARM, care este derobată de aplicarea Legii nr.98/2016 privind achiziţiile publice, cu modificările şi completările ulterioare, cu obligația publicării contractelor, precum şi prin alte modalităţi legale;”

	1. -
2. Respins la vot. Textul este redundant, întrucât UNIFARM are această obligaţie.
	Camera Deputaţilor

